

**ΕΛΛΗΝΙΚΗ ΔΗΜΟΚΡΑΤΙΑ Μοσχατο 16/1/2017**

**ΝΟΜΟΣ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

**Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΣΩΠΙΚΟΥ - ΜΙΣΘΟΔΟΣΙΑΣ**

**ΕΙΣΗΓΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ**

**ΘΕΜΑ:ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ Τ.Ε.Ι**

Σύμφωνα με τα άρθρο 12 του Ν.1351/83 (ΦΕΚ Α/56) την ΚΥΑ 2025805/2917/0022/93, ΦΕΚ 307 Β όπως συμπληρώθηκε από την ΚΥΑ 2040776/4589/0022/93, ΦΕΚ 502 Β, οι δημόσιες υπηρεσίες και οργανισμοί , τα ΝΠΔΔ, καθώς και οι επιχειρήσεις και οργανισμοί όπως ορίζονται στο άρθρο 1 παρ.6 του Ν.1256/82 έχουν την υποχρέωση να απασχολούν σπουδαστές της Τριτοβάθμιας Ανώτατης Τεχνολογικής Εκπαίδευσης που θέλουν να πραγματοποιήσουν την άσκηση στο επάγγελμα τους . Οι σπουδαστές αυτοί, κατά την διάρκεια της άσκησης τους ασφαλίζονται στο ΙΚΑ μόνο για τις περιπτώσεις ατυχήματος. Οι ασφαλιστικές εισφορές βαρύνουν εξ ολοκλήρου τις υπηρεσίες απασχόλησης. Οι ανωτέρω σπουδαστές δεν αποκτούν κανένα άλλο δικαίωμα εργασιακής ή συνταξιοδοτικής μορφής.

Η μηνιαία αποζημίωση των ασκούμενων φοιτητών ανέρχεται σε **186,19 Ευρώ**, ενώ η ασφάλιση τους για επαγγελματικό κίνδυνο, η οποία βαρύνει το Δήμο υπολογίζεται στο 1% επί του τεκμαρτού ημερομισθίου της 12ης ασφαλιστικής κλάσης του ΙΚΑ.

Ο Δήμος μας μπορεί να απασχολήσει 30 σπουδαστές ΤΕΙ σε χρονικό διάστημα 5 ετών, που επιθυμούν να κάνουν την πρακτική τους άσκηση σε ειδικότητες σχετικές με το επάγγελμά τους.

Με την δημιουργία 30 θέσεων πρακτικής άσκησης φοιτητών Τ.Ε.Ι., καλύπτονται ανάγκες του Δήμου Μοσχάτου –Ταύρου.

Μετά τη λήψη της σχετικής απόφασης από το Δημοτικό Συμβούλιο η παραπάνω θα σταλεί στο Υπουργείο Παιδείας, το οποίο θα μεριμνήσει για την έκδοση Κοινής Υπουργικής Απόφασης των Υπουργών Παιδείας Έρευνας και Θρησκευμάτων, Εσωτερικών και Υπουργού Οικονομικών. Η απόφαση αυτή θα δημοσιευθεί στην Εφημερίδα της Κυβέρνησης.

Στον υπό έγκριση προϋπολογισμό του 2017 έχει προβλεφθεί ποσό 15.639,96€ με κωδικό 106041 και τίτλο «Τακτικές αποδοχές υπαλλήλων ορισμένου χρόνου» καθώς και ποσό 290€ με κωδικό 106054001 και τίτλο «Εργοδοτικές εισφορές ΙΚΑ εκτάκτων υπαλλήλων. Αντίστοιχοι κωδικοί θα προβλεφθούν και στους προϋπολογισμούς των επόμενων ετών.

Ύστερα από τα ανωτέρω, παρακαλούμε να εγκρίνετε την θεσμοθέτηση πρακτικής άσκησης φοιτητών Τ.Ε.Ι. για την επόμενη 5ετια ήτοι από 1/4/2017 μέχρι 30/4/2022.

Ο Διευθυντής Δ/κών Υπηρεσιών

Κων/νος Φραντζίκος